اسلام آباد : پاکستان و امریکہ نا نیام اٹ دہشت گردی تور ڈائیلاگ اینو 6 مارچ آن بنجائی دارالحکومت اسلام آباد اٹ بنا کیک‘ امریکی محکمہ خارجہ نا رد اٹ امریکی دہشت گردی تور کوآرڈینیٹر کرسٹوفر لینڈ برگ 6 مارچ آ اسلام آباد آ سر مریک‘ پاک امریکہ دہشت گردی تور ڈائیلاگ اٹ ہڑتوم آ ملک آتے مون تروک دہشتگردی نا چیلنج آتیا گپ وتران مریک‘ پاک امریکہ دہشت گردی تور ڈائیلاگ اٹ سیمی رکھ اتون اوار ایلواہم بشخ آتے ٹی کمک آ ہیت وگپ کننگک۔ڈائیلاگ اٹ دہشتگرد آتا مالی کمک ءِ توننگ آ ہم ہیت وگپ کننگک۔
(آن لائن)
